[{"text_idx": "#000001", "text": "Gall manteision gwirfoddoli fod yn enfawr. Gall gwirfoddoli i Gysylltiadau Hynafol helpu eich cymuned i ddatblygu gwell ymdeimlad o gysylltedd a chodi ymwybyddiaeth a gwybodaeth yngly\u0302n a\u0302 hanes lleol a pha mor berthnasol yw\u2019r haner hwnnw heddiw. Ond gall y manteision fod hyd yn oed yn fwy i chi, y gwirfoddolwr. Gall y dewis iawn eich helpu i wneud ffrindiau, cysylltu a\u0302\u2019ch cymuned, dysgu sgiliau newydd, a datblygu eich gyrfa. Gall gwirfoddoli eich helpu i gynyddu eich hunanhyder a\u2019ch ymdeimlad o bwrpas. Does dim rhaid iddo fod yn ymrwymiad hirdymor na chymryd llawer o amser o\u2019ch diwrnod."}, {"text_idx": "#000002", "text": "Mae nifer o ffyrdd y gallwch chi gymryd rhan fel gwirfoddolwr gyda Chysylltiadau Hynafol:"}, {"text_idx": "#000003", "text": "Byddwch yn un o\u2019n Helwyr Hanes ac fe gewch chi hyfforddiant ar ymchwilio eich achau neu hanes lleol, creu straeon yn seiliedig ar eich canfyddiadau a\u2019u rhannu nhw ag eraill.\nYmunwch a\u0302\u2019n ti\u0302m o Lysgenhadon Twristiaeth, sy\u2019n helpu i gadw straeon lleol, treftadaeth a chwedlau\u2019n fyw. P\u2019un ai eich bod yn angerddol am lefydd a straeon lleol, neu eich bod yn gweithio yn y diwydiant twristiaeth, mae ein cynlluniau hyfforddi yn cynnig gwahanol raglenni sy\u2019n gweddu\u2019ch diddordebau.\nTorchwch eich llewys a dechreuwch gloddio \u2013 gwirfoddolwch ar gloddfeydd archeolegol Porth Mawr gydag Ymddiriedolaeth Archeolegol Dyfed ac yn Ferns gydag IAFS.\nDarganfyddwch beth sydd o dan y wyneb mewn safleoedd arwyddocaol yn Sir Benfro a Wexford, a gwirfoddolwch gyda Dig Ventures, arbenigwyr mewn geoffiseg.\nByddwch yn Stiward ar gyfer ddigwyddiadau Cysylltiadau Hynafol. O 2021 ymlaen, bydd Cysylltiadau Hynafol yn cynnal nifer o ddigwyddiadau yn Wexford ac yn Sir Benfro. Mae hyn yn gyfle i fod ynghanol yr hwyl i gyd ac i roi cymorth i di\u0302m y prosiect gynnal y digwyddiadau mor rhwydd ac mor ddiogel a\u0302 phosib.\nByddwch yn Werthuswr \u2013 fel rhan o brosiect Cysylltiadau Hynafol, bydd angen i\u2019r ti\u0302m gasglu gwybodaeth bwysig gan ymwelwyr i safleoedd allweddol yn Wexford a Sir Benfro, gan gynnwys o ble maent wedi dod, pam eu bod wedi dod, beth maent yn bwriadu ei wneud tra yn yr ardal, ac os oeddent yn ymwybodol o\u2019r cysylltiadau trawsffiniol rhwng y ddau leoliad. Does dim rhaid i Werthuswyr fod ag unrhyw sgiliau arbennig, dim ond wyneb cyfeillgar a pharodrwydd i ymgysylltu gyda phobl o bob cefndir."}, {"text_idx": "#000004", "text": "I ddarganfod mwy am Helwyr Hanes, Llysgenhadon Twristiaeth a gwirfoddoli ar gloddfeydd a geoffiseg, cliciwch ar y dolenni perthnasol uchod. I gofrestru fel Stiward neu Werthuswr, llenwch y ffurflen isod a bydd un o\u2019n ti\u0302m yn cysylltu a\u0302 chi."}]